**ΑΝΑΚΟΙΝΩΣΗ - ΚΑΛΕΣΜΑ**

Με μεγάλη μας χαρά σας ενημερώνουμε ότι το Γραφείο Φοιτητικής Μέριμνας στην Καστοριά, σε συνεργασία με την Αντιδημαρχία Τουρισμού και Πολιτισμού του Δήμου Καστοριάς, **οργάνωσε ΔΩΡΕΑΝ ξεναγήσεις - περιηγήσεις αποκλειστικά για τους φοιτητές, στις 25 Μαΐου, ημέρα Σάββατο, στη συνοικία Απόζαρι,**

|  |
| --- |
| **Διαδρομή: συνοικία Απόζαρι** |
| **12:00 Σημείο συνάντησης & εκκίνησης** | **Αύλειος χώρος Δημαρχείου****(οδός Ιουστινιανού 1)**  |
| 12:05 Ιουστινιάνεια τείχη  | Αρχική οχύρωση με την ίδρυση της πόλης “Κέλετρον” περί τα τέλη του 5ου αι. π.Χ.Μεγαλύτερης κλίμακας οχύρωση της χερσονήσου πραγματοποιήθηκε τον 6ο αι. μ.Χ. επί εποχής του Βυζαντινού Αυτοκράτορα Ιουστινιανού.Διάρκεια ξενάγησης 10 λεπτά. |
|  12:15 Περιήγηση στην οδόΧριστοπούλου | Συναντάμε αρχοντικά οικήματα της Βαλκανικής αρχιτεκτονικής, περιόδου 18ος& 19οςαι., καθώς και νεοκλασικά οικήματα του πρώιμου 20ουαι.Διάρκεια περιήγησης 25 λεπτά. |
| 12:40 Ναός Αγίου ΝικολάουΤζώτζα | Βυζαντινό μνημείο β΄ μισό 14ου αι.Αξιόλογες τοιχογραφίες κοσμούν τον μνημείο, αντιπροσωπευτικό δείγμα της ζωγραφικής του 14ου αι. Χαρακτηριστική είναι η παράσταση της Αγίας Τριάδος συνδυασμένη με τη βασιλική δέηση.Διάρκεια ξενάγησης 15 λεπτά. |
| 13:00 Εισόδια Θεοτόκου |  Ναός του 17ου αι. πλησίον του αρχοντικού Τσιατσαπά.Από την ίδρυσή του ήταν μετόχι της της ιεράς μονής Αγίας Αικατερίνης Μονής Σινά.Διάρκεια ξενάγησης 15 λεπτά. |

|  |  |
| --- | --- |
| 13:20 Αρχοντικό Τσιατσιαπά |  Έτος κατασκευής 1754.Τριώροφο αρχοντικό με κάτοψη ορθογωνική και τονισμένο τον οριζόντιο άξονά του. Διατηρείται μεγάλο τμήμα του πλούσιου εσωτερικού διακόσμου που χρονολογείται στα 1798 περίπου και περιλαμβάνει ξυλόγλυπτες και ζωγραφισμένες επιφάνειες.Ελεύθερος χρόνος περιήγησης. |

**Και την Κυριακή 26 Μαΐου, ημέρα Κυριακή, στη συνοικία Ομόνοια και περιοχή Ζωνάρι – Ντολτσό**

|  |
| --- |
| **Διαδρομή: συνοικία Ομόνοια, περιοχή “Ζωνάρι” και Ντολτσό** |
| **12:00 Σημείο συνάντησης & εκκίνησης** | **Πλατεία Ομονοίας** |
| 12:15 Ναός Άγιου Νικόλαου Κασνίτζη |  Βυζαντινό μνημείο 12ου αι. Επωνυμία που οφείλεται στο όνομα του ιδρυτή μαγίστρου Νικηφόρου Κασνίτζη. Ο τοιχογραφικός διάκοσμος χρονολογείται από την περίοδο των Κομνηνών (1081-1185).Διάρκεια ξενάγησης 15 λεπτά. |
| 12:40 Ναός Αγίου Αθανασίου Μουζάκη |  Βυζαντινό μνημείο 14ου αι.Ο ναός διαθέτει στο εσωτερικό του πλούσιο εικονογραφικό πρόγραμμα με έντονο αφηγηματικό χαρακτήρα. Ιδιαίτερο ενδιαφέρον έχει η *παράσταση της Δέησης*όπου ο Χριστός εικονίζεται με αρχιερατική στολή ως Μέγας Αρχιερεύς και η Παναγία με αυτοκρατορική στολή.Διάρκεια ξενάγησης 15 λεπτά. |
| 13:00 Ναός Ταξιαρχών Μητροπόλεως |  Βυζαντινό μνημείο 10ου αι.Στο νότιο κλίτος του ναού φυλάσσονται σε λάρνακα τα οστά του Μακεδονομάχου Παύλου Μελά και της συζύγου του Ναταλίας Δραγούμη.Διάρκεια ξενάγησης 10 λεπτά. |
| 13:15 Αρχοντικό Βέργου |  Κατασκευάστηκε το 1850.Το 1965 με απόφαση του ΥΠΠΟ χαρακτηρίστηκε ως διατηρητέο νεότερο μνημείο, δείγμα της εξέλιξης της Καστοριανής αρχιτεκτονικής του 19ου αι.Φιλοξενεί φωτογραφίες του πρώτου Καστοριανού φωτογράφου Λεωνίδα Παπάζογλου από την περίοδο του Μακεδονικού αγώνα.Διάρκεια περιήγησης 20 λεπτά. |

Καλούνται όλοι οι ενδιαφερόμενοι φοιτητές - φοιτήτριες να δηλώσουν συμμετοχή στην **Περιπατητική Ξενάγηση** αναγράφοντας ονοματεπώνυμο, Τμήμα και κινητό τηλέφωνο και την εκδήλωση ενδιαφέροντος για μία ή και τις δύο ημέρες, αναγράφοντάς το.

**στο mail** **merimna-kas@uowm.gr**

**(αποστολή ΜΟΝΟ από το φοιτητικό – ακαδημαϊκό mail)**

**το αργότερο έως 19 Μαΐου 2024.**

Ο αριθμός φοιτητών που θα εκδηλώσει ενδιαφέρον, είναι αυτός που θα οδηγήσει στη δημιουργία ομάδας για περιπατητικές εξορμήσεις στην πόλη της Καστοριάς, με έναρξη τις ξεναγήσεις του Δήμου.

Μαζί θα μπορούμε να κάνουμε μία πολύ καλή γνωριμία με την πόλη της Καστοριάς και τις ομορφιές της!!!

Εάν υπάρχει ενδιαφέρον οι εξορμήσεις θα συνεχιστούν και σε άλλα σημεία της πόλης με ιδιαίτερο ενδιαφέρον, ιστορία και κάλλος!!!

Δεν είσαστε μόνοι στην πόλη!!!

 Γραφείο Φοιτητικής Μέριμνας Καστοριάς

 Δέσποινα Σαλασίδου